Johann Robertus von Geldern

Johann(es) Robert(us) von Geldern (umbes 1515 – 29. mai 1572 Tallinn) oli Tallinna vaimulik.Liivi Aarma, 2007. Põhja-Eesti vaimulike lühielulood 1525-1885. 2. raamat. Tallinn: G. ja T. Aarma Maja OÜ. Lk 78-79

1550. aastal sai ta Tallinna Oleviste koguduse abivaimulikuks. 1551. aastal ordineeriti ta Oleviste koguduse diakoniks, 1561. aastal sealsamas pastoriks. Aastatel 1561–1572 oli ta Tallinna superintendent.  

1565. aasta mais kinnitas Rootsi kuningas Erik XIV baltisakslasest Johannes Robertus von Gelderni esimeseks Liivimaa (Eestimaa) luterlikuks ordinaariuseks (ordinarius – valitsev piiskop), kellest sai esimene Uppsalas ordineeritud Eestimaa piiskopPIISKOPKONDADE AJALUGU LUTERLIKUST ROOTSI AJAST KUNI EESTI VABARIIGINI, eelk.ee (vaadatud 13.07.2022). 

Isiklikku
Tema poeg, kes oli Tallinna vaimulik, kandis isaga sama nime (Johann Robertus von Geldern noorem). Tütar Margarethe oli abielus Tallinna Pühavaimu kiriku koguduse pastori Balthasar Russowiga.

Viited

Kategooria:Tallinna Oleviste koguduse vaimulikud
Kategooria:Eestimaa piiskopid
Kategooria:Tallinna superintendendid
Kategooria:Sünniaeg puudub
Kategooria:Surnud 1572